ДО  

ОБЩИНСКИ СЪВЕТ

ГР. БУРГАС
ДОКЛАДНА ЗАПИСКА

от Костантин Йорданов Луков
ПРЕДСЕДАТЕЛ НА ОБЩИНСКИ СЪВЕТ

Относно:  Определяне представител на общинския съвет в Общото събрание на Националното сдружение на общините в Република България (НСОРБ)
УВАЖАЕМИ ОБЩИНСКИ СЪВЕТНИЦИ,

Съгласно чл.9, ал.З от Закона за местното самоуправление и местната администрация (ЗМСМА) Националното сдружение на общините в Република България (НСОРБ) представлява и защитава интересите на своите членове - общините пред държавните органи, разработва предложения за промяна и усъвършенстване на правната уредба на местното самоуправление, подготвя становища и предложения по проектобюджета на страната, в частта му за общините, осъществява контакти и взаимодействия със сродни организации от други страни, членува в международни сдружения, осъществява и други функции, определени със закон и с устава му. НСОРБ организира обучения, предоставя консултации, разпространява Информационен бюлетин, консултативни разработки и други информационни издания, чрез реализация на спечелени проекти поетапно внедрява нови практики в общините. Сдружението обединява усилията на всички български общини за утвърждаването им като силни и демократични местни власти. Чрез дейността си, НСОРБ съдейства за разширяване правомощията на общините, работи за предоставяне на повече права по управлението на общинските дейности и финанси.
Висш ръководен орган на НСОРБ е Общото събрание. To приема, изменя и допълва устава на Сдружението; избира и освобождава членовете на Управителния и Контролния съвет; приема решения за създаване и закриване на постоянни комисии; приема програмата за дейността на Сдружението; приема годишния бюджет на Сдружението и отчета за неговото изпълнение; взема и други решения, съгласно правомощията му, посочени в устава. Общото събрание се състои от делегатите на общините-членове на Сдружението. Общото събрание на НСОРБ заседава най-малко веднъж годишно. Съгласно чл.12, ал.2 от Устава на НСОРБ, в него всяка община е представена от двама делегати — кмета на общината и представител на общинския съвет. В неговите заседания общината има право на два гласа, упражнявани самостоятелно от двамата делегати. Общината се счита за представена в случай, че в заседанието на Общото събрание участва поне един от нейните делегати.
На основание чл.27, ал.1 от Устава на НСОРБ, в двумесечен срок след провеждането на първото си заседание, новоизбраният общински съвет следва да определи своя представител в Общото събрание и да уведоми за това изпълнителния директор на НСОРБ. В случай, че представителя на общинския съвет няма възможност да участва в работата на Общото събрание, общинския съвет определя друг свой представител, който да го замества на конкретното заседание. С оглед осигуряване участието на представител на ОбС във всяко заседание на Общото събрание, с настоящото решение бихме могли да изберем и заместник на определения от нас делегат. По наша преценка можем да определим реда, по който избрания от нас делегат да се отчита пред общинския съвет за дейността си в висшия орган на НСОРБ и да ни информира за вземаните от него решения.
На основание чл.21, ал.1, т.15 от ЗМСМА, вьв връзка с чл. 12, ал.2 и чл.27, ал. 1 от Устава на НСОРБ, общинският съвет
РЕШИ:
1. Определя за делегат в Общото събрание на Националното сдружение на общините в Република България представителя на общинския съвет
…………………………………………………………………………

(трите имена) 



(позиция в ОбС)


2. При невъзможност за участие на определения по т.1 делегат в заседание на Общото събрание, той ще бъде заместван от


……………………………………………………………………………



(трите имена)  



(позиция в ОбС) 

КОСТАНТИН ЛУКОВ

Председател на Общински съвет – Бургас
